《【南吕】金字经_一更无事坐》
宋代·王玠

一更无事坐灵台，塞兑垂帘八面开。开，清风入户来。调真息，冲和气自回。
二更天静玩真空，八极无尘月正中。中，西来一意通。金炉内，霞光透鼎红。
三更鸡叫一阳生，月落寒潭斗柄横。横，泥斗海底惊。三车转，黄河水倒行。
四更北斗西南看，火运周天透玉关。关，龙吟虎啸间。神丹结，通身彻骨寒。
五更五气总朝元，种出黄金七朵莲。莲，花开带露鲜。天门破，神光照大千。

作者简介：（?—1132）宋长洲人，一作善化人，字介玉。为舒蕲镇抚使孔彦舟幕属。彦舟谋叛，问计于玠，玠谕以顺逆，彦舟怒而囚之。逾数日复问之，玠言词愈切，因与妻子俱被害于龙眼矶。